Coenonymphina

Coenonymphina er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==

Små sommerfugler med rundede vinger, ofte med øyeflekker. På farge er de ofte okergule, men kan også være brune. Bakvingens underside er gjerne mørkere. Noen arter er mer fargerike, med store lyse felter på oversiden.


== Levevis ==
Diise artene finnes mest på enger, myrer og andre åpne områder. De er ikke særlig gode flygere og flyr helst lavt over vegetasjonen. Larvene lever på ulike gress (Poaceae) eller halvgress.


== Utbredelse ==
Bortsett fra slektene Oressinoma i Sør-Amerika og Coenonympha som er utbredt i Holarktis hører denne gruppen hjemme i New Zealand, Australia, Ny-Guinea og omkringliggende øyer.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Coenonymphina Tutt, 1896
Slekten Altiapa Parsons, 1986 – 6 arter, Ny-Guinea
Slekten Argynnina Butler, 1867 – 2 arter, Australia
Slekten Argyronympha Mathew, 1866 – 6 arter, Salomonøyene
Slekten Argyrophenga Doubleday, 1845 – 3 arter, New Zealand
Slekten Coenonympha Hübner, 1819 – ca. 42 arter, Holarktis. I Norge:
Myrringvinge, Coenonympha tullia (Müller, 1764) – på myr, indre strøk i Sør-Norge
Perleringvinge, Coenonympha arcania (Linnaeus, 1761) – bare kjent fra Østfold og Akershus i Norge
Heroringvinge, Coenonympha hero (Linnaeus, 1761) – sjelden og fredet, Østlandet
Engringvinge, Coenonympha pamphilus (Linnaeus, 1758) – meget vanlig nord til Sør-Trøndelag
Dodonidia helmsi Butler, 1884 – New Zealand
Erebiola butleri Fereday, 1879 – New Zealand
Slekten Erycinidia Rothschild & Jorda, 1905 – 6 arter, Ny-Guinea
Slekten Geitoneura Butler, 1867 – 3 arter, Australia
Slekten Harsiesis Frühstorfer, 1911 – 3 arter, Ny-Guinea
Slekten Heteronympha Wallengren, 1858 – 7 arter, Australia
Hyalodia tenuisquamosa (Joicey & Talbot, 1922) – Ny-Guinea
Slekten Hypocysta Westwood, 1851 – 12 arter, Australia og Ny-Guinea
Lamprolenis nitida Godman & Salvin, 1881 – Ny-Guinea
Nesoxenica leprea (Hewitson, 1864) – Tasmania
Slekten Oreixenica Waterhouse & Lyell, 1914 – 6 arter, Australia
Slekten Oressinoma Doubleday, 1849 – 2 arter, Sør-Amerika. Før regnet til Euptychiina.
Paratisiphone lyrnessa (Hewitson, 1872) – Ny-Caledonia
Percnodaimon merula (Hewitson, 1875) – New Zealand
Slekten Platypthima Rothschild & Jordan 1905 – 8 arter, Ny-Guinea
Sinonympha avinoffi (Schaus, 1927) – Kina, bør kanskje regnes til Coenonympha
Slekten Tisiphone Hübner, 1819 – 2 arter, Australia


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Coenonymphina hos ITIS 
(en) Coenonymphina hos NCBI 
Coenonymphina – detaljert informasjon på Wikispecies 
Coenonymphina på Tree of life